OpenLLM-France/wikimedia huggingface dataset:
# Eider

* No s'ha de confondre amb l'ocell de la família dels anecs Èider..
L'Eider és el riu més llarg de l'estat de Slesvig-Holstein. Encara que és navegable des de Rendsburg avui només serveix excepte per a la navegació turística. Des de Rendsburg, les embarcacions comercials generalment utilitzen el Canal de Gieselau, que el connecta amb el Canal de Kiel.
Té una llargada 188  km i una conca de 3275  km², tot i que la construcció del canal de Kiel als anys 1880 va tallar el riu en dues parts, des d'aleshores curs superior desguassa via el canal, el que va minvar la conca hidrogràfica d'uns 1200 km². Neix a l'estany de Klasterteich a Wattenbek i desemboca al Mar del Nord a Tönning al districte de Nordfriesland. Des de la construcció de la resclosa i dic de Nordfeld el 1937 per protegir les terres interiors contra la maror ciclònica, només és sotmès a la marea fins a Drage, abans se'n sentia l'efecte fins a Rendsburg. Entre Tönning i la resclosa antimarejada a la desembocadura forma un ample estuari amb una plana de marea semblable a la del Mar de Wadden.
Des del 811 fins al 1864 a la fi de la Guerra dels Ducats amb el riu Levensau va ser frontera d'estat entre el ducat de Slesvig, feu de Dinamarca i el comtat de Holstein, feu del Sacre Imperi Romanogermànic, encara que des del 1474 els dos territoris van ser governats en unió personal pels reis danesos de la Casa d'Oldenburg. De 1784 a 1890 feia part de la connexió de navegació interior entre el Mar del Nord i Mar Bàltic amb el Canal de Slesvig-Holstein. Es va canalitzar el tram superior per a connectar-lo amb el canal amb una escala de rescloses. Al tram inferior des de Rendsburg es van tallar uns meandres i executar unes obres menors. Va ser més segur que el trajecte marítim tempestuós per l'Skagerrak i el Kattegat però no gaire més curt, per la navegació complicada a l'Eider inferior i el seu estuari.

## Referències

* ↑ «Eider». Gran Enciclopèdia Catalana. Barcelona: Grup Enciclopèdia Catalana.
* 1 2 «Die Eider» (en alemany). Wasser- und Schifffahrtsamtes des Bundes – Wasser- und Schifffahrtsamt Tönning, 24-06-2008. Arxivat de l'original el 2013-10-14. [Consulta: 18 abril 2018].
* ↑ Bohn, Robert. Geschichte Schleswig-Holsteins (en alemany). Múnic: C.H.Beck 2015, p. 9. ISBN 9783406618444.
* ↑ Krieger, Martin; Frandsen, Steen Bo; Lubowitz, Frank. 1200 Jahre deutsch-dänische Grenze : Aspekte einer Nachbarschaft. (en alemany). Neumünster: Wachholtz Verlag, 2013, p. 356. ISBN 9783529092053.
* ↑ Jensen, Waldemar. «Der schleswig-holsteinische Kanal oder Eiderkanal». A: Der Nord-Ostsee-Kanal (en alemany). Neumünster: Karl Wachholtz Verlag, 1970, p. 40-46.
# Eide

Eide és un municipi situat al comtat de Møre og Romsdal, Noruega. Té 3.467 habitants (2016) i té una superfície de 152.16 km². El centre administratiu del municipi és el poble homònim.
El municipi està situat a la part nord de la península de Romsdal, a l'oest de l'illa d'Averøya. El far de Kvitholmen es troba just davant de la costa nord del municipi, en una zona amb centenars de petites illes i illots. El municipi de Fræna es troba a l'oest, el de Gjemnes es troba al sud-est, i el d'Averøy es troba a l'est. El mar de Noruega es troba al nord.
El municipi és conegut per la seva pedra calcària tradicional i seu marbre. La carretera costanera Atlanterhavsveien connecta el municipi d'Eide amb la veïna Averøy a l'est. La frontera municipal es troba al pont de Storseisundet, a la mateix carretera.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Eide - Lloc web oficial
# Lorenzo Buenaventura

Lorenzo Buenaventura (Sevilla, 1963) és un preparador físic espanyol, estant actualment al càrrec de la plantilla del FC Bayern de Múnic. Ell i la seva família són seguidors del Betis però la seva prestigiosa carrera sempre ha estat fora d'aquest equip. En l'actualitat és un dels preparadors físics de més prestigi, per les seves mans han passat infinitat de jugadors internacionals que han vingut per a portar a terme la seva recuperació.

## Trajectòria

Lorenzo Buenaventura va començar la seva carrera al Cadis CF a finals de la dècada dels vuitanta on es va estar diverses temporades per després marxar al Reial Valladolid que va entrenar Víctor Espárrago, més tard va estar a l'Espanyol de Barcelona, l'Atlètic de Madrid i amb la Selecció de futbol de l'Argentina al Mundial de Corea i Japó de l'any 2002. Després va tornar al Cadis amb el qual es va ascendir a Primera Divisió el 2005 amb Víctor Espárrago a la banqueta.
El 2007 Lorenzo va rebre diverses ofertes d'equips destacats com el Manchester United FC o el Reial Madrid, però va preferir quedar-se a Cadis. Una temporada després, va signar un contracte amb el FC Barcelona, on va estar fins a l'estiu del 2012. El 2013 va fitxar pel Bayern de Múnic amb Pep Guardiola.

## Etapa al FCBarcelona

Per tal de dur a terme els seus plans de treball al FC Barcelona va omptar amb tres preparadors físics: Paco Seirul·lo com a primer preparador, Aureli Altimira pel treball de camp i Francesc Cos pel treball de força. Els seus exercicis se centraven en:
* Treball tacticofísic promovent la intensitat de l'entrenament.
* Preparació física individual i col·lectiva. Amb anàlisi i seguiment acurat de la força, resistència i velocitat dels jugadors.
* Control i gestió de la dieta, descans, suplementació alimentaria, evitar lesions, tecnologies fisiològiques i psicologia.

## Referències

* ↑ http://www.elmundodeportivo.es/web/gen/20090214/noticia_53640282292.html Arxivat 2011-03-22 a Wayback Machine.
* ↑ http://www.fcbarcelona.com/web/catala/noticies/futbol/temporada07-08/06/n080630104769.html Arxivat 2009-12-10 a Wayback Machine.
# Lorenzo Bonincontri

Lorenzo Bonincontri (San Miniato, Toscana, 23 de febrer 1410 - ?, 1491) fou un astròleg, humanista i historiador italià. Va viure a diferents ciutats d'Itàlia: Nàpols (1450-75), Florència (1475-78) i Roma (1483-91), on va escriure part de la seva obra.

## Obres

* Rerum naturalium, Nàpols,(1469), poema
* Rerum naturalium et divinis ad Laurentium Medicem, Nàpols,(1475), poema
* De rebus coelestibus, aureum opusculum escrit astrològic dedicat a Ferran II de Catalunya-Aragó, publicat el 1526.
* Chronicon (crònica que engloba del 903 al 1458)
* Vaticinium (Prognosticon for 1488/89) llibre astrològic.
* Vaticinium (Prognosticon for 1486/87) llibre astrològic.
* història dels reis de Nàpols i de Sicília.

## Referències

* ↑ Grauson, Cecil. «Bonincontri, Lorenzo». A: Dizionario Biografico degli Italiani (en italià). Volum 12, 1971.
* ↑ «Lorenzo Bonincontri». Gran Enciclopèdia Catalana. Barcelona: Grup Enciclopèdia Catalana.
# Duse (cràter)

Duse és un cràter d'impacte en el planeta Venus de 30,4 km de diàmetre. Porta el nom d'Eleonora Duse (1858-1924), actriu italiana, i el seu nom va ser aprovat per la Unió Astronòmica Internacional el 1994.

## Referències

* ↑ «Duse». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Edward Hallowell (herpetòleg)

Edward Hallowell (1808 – 20 de febrer de 1860) va ser un metge i herpetòleg estatunidenc. Estudià i practicà la medicina a Filadèlfia. Com a herpetòleg va descriure 55 noves espècies de rèptils.

## Publicacions a Proceedings of the Academy of Natural Sciences of Philadelphia

* "Description of new species of African reptiles," 1844: 169-172
* "Description of new species of reptiles from Africa," 1844: 118-120
* "Descriptions of new species of African reptiles," 1844: 58-62
* "Description of a new species of Chameleon from Western African," 1841: 111-115.
* "Descriptions of reptiles from South America," 1945 (2): 241-247.
* "Description of new species of African Reptiles", 1945: 247-250.
* "Description of a new species of Coluber inhabiting the United States," 1847:278-281.
* "On the horned viper of western Africa," 1847: 319-321.
* "Description of two new species of Onychocephalus, from the western coast of Africa," 1848:
* "Description of a species of Eryx, from Madras," 1848: 184.
* "Reproduction of Coluber venustus," 1848: 245-246.
* "Descriptions of new species of reptiles inhabiting North America," 1852, 6: 177-182.
* "Descriptions of new species from Oregon," 1852, 6: 182-183.
* "On a new genus and two new species of African serpents," 1852: 203-205.
* "On a new genus and three new species of reptiles inhabiting North America," 1852: 206-209.
* "On some new reptiles from California," 1853, 6: 236-238
* "Description of new species of Reptilia from western Africa," 1853, 64:62-65
* "Descriptions of new reptiles from Guinea," 1854: 193-194
* " Description of new reptiles from California," 1855, 7:91-97.
* "On a genus and species of serpent from Honduras," 1855, 7:97.
* "Remarks on the geographical distribution of reptiles," 1854: 98-105.
* "Notices of new reptiles from Texas," 1854: 192-193.
* "A large collection of living specimens of Sternothaerus odoratus," 1856, 8: 106-108.
* "On several new species of reptiles in the collection of the Academy of Natural Sciences," 1856,8: 153-156.
* "Notes on reptiles in the collection of the Academy of Natural Sciences of Philadelphia," 1856, 8: 221-238.
* "Note on the collection of reptiles from the neighborhood of San Antonio, Texas," 1856, 8:306-310.
* "Description of several new North American Reptiles," 1857, 9:215.
* "Notes of a collection of reptiles from the Gaboon country, West Africa," 1857, 9: 48-72.
* "Notes on the reptiles in the collection of the museum of the Academy of Natural Sciences," 1858, 8 (4): 146-153.
* "Report upon the Reptilia of the North Pacific Exploring Expedition, under command of Capt. John Rogers, U. S. N.," 1860, 12: 480 - 510.

## Referències

* Kelly, H. A. & Burrage, W. L., Dictionary of American medical biography, 1928
# Loipa Araújo

Loipa Araújo (l'Havana, 27 de maig de 1941) és una ballarina de ballet i mestra cubana. Juntament amb Aurora Bosch, Josefina Méndez i Mirta Plá, és considerada com una de les "quatre joies del ballet cubà". Anomenada la "musa cubana de Marsella", fou una artista principal del Ballet Nacional de Cuba. Es va formar a l'Escola de Ballet de la Sociedad Pro-Arte Musical de l'Havana i a l'Acadèmia de Ballet d'Alicia Alonso.
Va entrar al Ballet Nacional de Cuba el 1955 i va ser promocionada a ballerina principal el 1965. El 1973, es va associar amb el ballet Nacional de Marsella on fou prima ballerina, treballant entre d'altres amb el coreògraf Roland Petit. Va ser convidada a actuar amb el Béjart Ballet, el Ballet del Bolsoj, l'Òpera i Ballet Nacional búlgar, Maly Teatre i el ballet reial danès.
Als 21 anys, va començar a ensenyar al BNC. El 2012, es va unir al English National Ballet on va ser Directora Artística associada. Fou honorada amb la Legió d'Honor francesa el 2011.

## Referències

* ↑ «Las cuatro joyas del ballet cubano». Ballet Nacional de Cuba. Arxivat de l'original el 26-9-2012. [Consulta: 27 febrer 2014].
* ↑ «France honors Loipa Araújo». Granma International, 21-01-2011 [Consulta: 28 febrer 2014]. Arxivat 4 de març 2014 a Wayback Machine. «Còpia arxivada». Arxivat de l'original el 2014-03-04. [Consulta: 18 octubre 2019].
* ↑ Rodríguez de la Sierra, Luis «Fernando Alonso: Dancer, teacher and co-founder of the Cuban National Ballet». The Independent, 06-08-2013 [Consulta: 28 febrer 2014].
* ↑ «Loipa Araújo, leading cuban ballerina discusses parallels between dance and psychoanalysis». Dance UK, 15-02-2011. Arxivat de l'original el 7 de març 2014. [Consulta: 28 febrer 2014].
* 1 2 3 Seidman, Carrie «Cuba's Loipa Araújo: The rock star of ballet teachers». Sarasota Herald-Tribune, 14-08-2011 [Consulta: 28 febrer 2014]. Arxivat 8 de març 2014 a Wayback Machine. «Còpia arxivada». Arxivat de l'original el 2014-03-08. [Consulta: 18 octubre 2019].
* ↑ Newman, Barbara «Còpia arxivada». Dance Magazine, 01-03-2011. Arxivat de l'original el 7 de març 2014 [Consulta: 28 febrer 2014].
* 1 2 3 «Loipa Araujo». English National Ballet. Arxivat de l'original el 19-9-2013. [Consulta: 28 febrer 2014].
* ↑ Cabrera, Miguel «Loipa Araújo: Siete décadas de una joya». La Jiribilla, 28-05-2011. Arxivat de l'original el 13-2-2017 [Consulta: 28 febrer 2014].
# Loin du périph

Loin du périph és una pel·lícula de comèdia d'acció francesa dirigida per Louis Leterrier i escrita per Stéphane Kazandjian. És una seqüela de la pel·lícula del 2012 De l'autre côté du périph, i és protagonitzada per Omar Sy i Laurent Lafitte (reprenent els seus papers de la pel·lícula anterior), juntament amb Izïa Higelin. La pel·lícula es va estrenar el 6 de maig de 2022 a Netflix amb subtítols en català traduïts per Roser-Agnès Navarro.

## Repartiment

* Omar Sy com a Ousmane Diakite
* Laurent Lafitte com a François Monge
* Izïa Higelin

## Producció

El març de 2021, es va anunciar que Louis Leterrier dirigiria una pel·lícula francesa de comèdia i acció per a Netflix.
El rodatge principal va començar el 15 de març de 2021 a París i a la regió francesa del Roine-Alps.

## Estrena

La pel·lícula es va estrenar a la plataforma Netflix el 6 de maig de 2022.

## Referències

* ↑ «Incompatibles 2». Goita què fan, ara!. [Consulta: 20 maig 2022].
* ↑ Keslassy, Elsa. «Netflix Reteams With 'Lupin' Star Omar Sy, Director Louis Leterrier on French Action Comedy (EXCLUSIVE)». Variety, 16-03-2021. [Consulta: 16 març 2021].
* 1 2 Vlessing, Etan. «'Lupin' Director Louis Leterrier, Netflix Reteam for Action Comedy», 16-03-2021. [Consulta: 16 març 2021].
* ↑ Caraan, Sophie. «Lupin Star Omar Sy and François Monge Star in Netflix's Upcoming Action-Comedy The Takedown», 15-03-2022.
# El Tossal (Castellar del Riu)

El Tossal és una muntanya de la Vall de Lord de 1.552 metres que es troba entre els municipis de Castellar del Riu al Berguedà i Guixers al Solsonès.

## Referències

* ↑ «El Tossal (Castellar del Riu)». Gran Enciclopèdia Catalana. Barcelona: Grup Enciclopèdia Catalana.
# El cervell de Donovan

El cervell de Donovan (títol original en anglès: Donovan's Brain) és una pel·lícula estatunidenca dirigida per Felix E. Feist, estrenada el 1953. Ha estat doblada al català.

## Argument

Una altra versió de la novel·la de Curt Siodmak sobre un científic que es queda el cervell d'un cruel milionari (Donovan) que mor en un accident d'aviació a prop de la casa del professor Patrick Cory, que realitza experiments sobre el cervell. Cory decideix extreure el cervell del cadàver i mantenir-lo viu de manera artificial. Tanmateix, el cervell es va apropiant progressivament de la voluntat del científic quan intenta comunicar-se amb ell telepàticament.

## Repartiment

* Lew Ayres: El Doctor Patrick J. Cory
* Gene Evans: El Doctor Frank Schratt
* Nancy Davis: Janice Cory
* Steve Brodie: Herbie Yocum
* Tom Powers: El conseller de Donovan
* Lisa Howard: Chloe Donovan
* James Anderson: El cap Tuttle
* Victor Sutherland: Nathaniel Fuller
* Michael Colgan: Tom Donovan
* Peter Adams: Mr. Webster
* Harlan Warde: Brooke, l'agent del tresor
* Shimen Ruskin: Tailor

## Al voltant de la pel·lícula

* La novel·la de Curt Siodmak va ser adaptada per primera vegada per George Sherman amb The Lady and the Monster (1944), després per Freddie Francis amb The Brain (1962).
* Nancy Davis, que interpreta el paper de Janice Cory, és el pseudònim de Nancy Reagan, que va ser l'esposa del 40$^e$ president dels Estats Units d'Amèrica, Ronald Reagan.

## Referències

* ↑ esadir.cat. El cervell de Donovan. esadir.cat.
* ↑ «Donovan's Brain». The New York Times.

## Enllaços externs

* Crítica DevilDead
# Louis Van de Perck

Louis Van de Perck fou un tirador amb arc belga, guanyador de quatre medalles olímpiques.
Va participar en els Jocs Olímpics d'Estiu de 1920 realitzats a Anvers (Bèlgica) on aconseguí guanyar la medalla d'or en les proves per equips d'ocell fix gran i petit així com les medalles de plata en les proves individuals d'ocell fix gran i petit.

## Referències

* ↑ «Olympedia – Louis Van De Perck». [Consulta: 9 desembre 2023].
# El barrendero

El barrendero és una pel·lícula de comèdia mexicana de 1981 dirigida per Miguel M. Delgado i protagonitzada per Cantinflas, María Sorté i Úrsula Prats. Aquesta és l'última pel·lícula de Cantinflas i està filmada en localitzacions a l'aire lliure primordialment en la colònia Lomas de Chapultepec de la Ciutat de Mèxic. Està doblada al català.

## Argument

Un humil escombriaire és l'únic testimoni d'un crim comès per lladres d'art.

## Repartiment

* Cantinflas com Napoleón Pérez García «Don Napo»
* María Sorté com Josefina «Chepina»
* Úrsula Prats com Guadalupe «Lupita»
* Roxana Chávez com Chabelita

## Referències

* ↑ Amador & Ayala Blanco, p. 123
* ↑ Rohrer, p. 40
* ↑ «Cantinflas: El barrendero». esadir.cat. [Consulta: 25 febrer 2024].

## Bibliografia

* Amador, María Luisa; Ayala Blanco, Jorge. Cartelera cinematográfica, 1980-1989. UNAM, 2006.
* Rohrer, Seraina. La India María: Mexploitation and the Films of María Elena Velasco. University of Texas Press, 2017.
# East Lynne

East Lynne és una població dels Estats Units a l'estat de Missouri. Segons el cens del 2000 tenia 300 habitants.

## Demografia

Segons el cens del 2000, East Lynne tenia 300 habitants, 107 habitatges, i 75 famílies. La densitat de població era de 413,7 habitants per km².
Dels 107 habitatges en un 42,1% hi vivien nens de menys de 18 anys, en un 57% hi vivien parelles casades, en un 5,6% dones solteres, i en un 29,9% no eren unitats familiars. En el 25,2% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,4.
Per edats la població es repartia de la següent manera: un 31,7% tenia menys de 18 anys, un 10% entre 18 i 24, un 30,3% entre 25 i 44, un 16,7% de 45 a 60 i un 11,3% 65 anys o més.
L'edat mediana era de 34 anys. Per cada 100 dones de 18 o més anys hi havia 107,1 homes.
La renda mediana per habitatge era de 38.472 $ i la renda mediana per família de 46.875 $. Els homes tenien una renda mediana de 29.167 $ mentre que les dones 21.042 $. La renda per capita de la població era de 14.055 $. Entorn del 2,7% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Lynne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- East Lynne». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lomme

Lomme és un antic municipi francès a la regió dels Alts de França, al departament del Nord. En febrer de l'any 2000, va canviar el seu estatus a municipi associat al municipi de Lilla. L'any 2006 tenia 27.940 habitants. Limita amb els municipis de Lilla, Lambersart, Lompret, Pérenchies, Capinghem, Englos, Sequedin, Loos i Haubourdin.
Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1782 | 1757 | 1747 | 1767 | 2067 | 2181 | 2309 | 2480 | 2421 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2465 | 2952 | 3596 | 3870 | 4099 | 4364 | 4836 | 5245 | 5677 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 7065 | 8993 | 10 761 | 11 321 | 18 288 | 20 684 | 21 583 | 18 469 | 23 488 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 27 650 | 29 315 | 29 262 | 28 281 | 26 549 | 27 940 | 28 488 | - | - |
| 2019 | - | - | - | - | - | - | - | - |
Llista d'alcaldes :
| Període | Identitat | Partit |
| 1947-1990 | Arthur Notebart | PS |
| 1990- | Yves Durand | PS |
# Lommel

Lommel (en limburguès Kinder) és un municipi belga de la província de Limburg a la regió de Flandes. Està compost per les seccions de Balendijk, Barrier, Gelderhorsten, Heeserbergen, Heide-Heuvel, Kattenbos, Kerkhoven, Kolonie, Lommel Centrum, Lutlommel, Stevensvennen, Lommel-Werkplaatsen i Blauwe Kei.

## Evolució demogràfica des de 1816

Font:INS

## Llista de burgmestres

* 1808 - 1813 : Jan Aerts, catòlic
* 1813 - 1847 : Willem Koekhofs, catòlic
* 1847 - 1857 : Jan Daels, catòlic
* 1857 - 1861 : Jan Van Leemput, catòlic
* 1861 - 1863 : Hendrik Alen, catòlic
* 1863 - 1872 : Peter Slegers, catòlic
* 1872 - 1879 : Peter Stevens, catòlic
* 1879 - 1885 : Jan ALen, catòlic
* 1885 - 1890 : Jan Vandenboer, catòlic
* 1891 - 1904 : Peter Senders, catòlic
* 1904 - 1921 : Petrus Van Ham, catòlic
* 1921 - 1923 : Joannes Bouly, catòlic
* 1924 - 1927 : Peter Joosten, catòlic
* 1927 - 1941 : Joseph Tournier, liberal-catòlic
* 1941 - 1944 : Petrus Luykx, nacionalista flamenc
* 1944 - 1945 : Joseph Tournier, liberal-catòlic
* 1945 - 1958 : Rik Van Reempst, catòlic
* 1959 - 1979 : René Verhoeven, catòlic
* 1979 - 1988 : Staf Matthijs, catòlic
* 1989 - 2006 : Louis Vanvelthoven, socialista
* 2007 - : Peter Vanvelthoven, socialista
# Economia de Dinamarca

Dinamarca presenta una economia de mercat on es destaquen l'alta tecnologia de la seva agricultura i la seva moderna indústria, especialment la indústria de fàrmacs, navegació marítima i energies renovables. No obstant això és un país molt dependent de les exportacions. Una altra característica de la seva economia és la distribució equitativa de la renda i les extenses mesures de benestar social.
El país és un gran exportador d'energia i aliments, i té un confortable superàvit en la seva balança comercial. El país exporta també maquinària i instruments.
Els danesos estan orgullosos per l'alt nivell de desenvolupament aconseguit en les seves polítiques de sanitat pública, que garanteixen a tots els danesos atenció sanitària. No obstant això, en els últims 20 anys el sistema ha començat a mostrar problemes. El sistema d'assistència sanitària i el d'atenció a les persones majors són els que presenten més problemes i la necessitat de reformar-los comença a ser discutida. Més d'una quarta part de la població danesa treballa en el sector públic.
Dins de la UE, Dinamarca és un dels majors defensors de la liberalització comercial. Després d'una llarga fase d'expansió impulsada pel consum, l'economia de Dinamarca començar la desacceleració en 2007, amb el final d'un boom immobiliari. Preus de l'habitatge van baixar notablement en 2008 i 2009 i, després d'un breu respir en 2010, des de llavors ha seguit disminuint. La crisi financera global ha exacerbat aquesta desacceleració cíclica mitjançant l'augment dels costos d'endeutament i una menor demanda d'exportacions, la confiança del consumidor i la inversió.

## Referències

* 1 2 3 CIA. «The World Factbook». Arxivat de l'original el 2015-09-18. [Consulta: 5 maig 2013].

## Enllaços externs

* Projecció económica de Dinamarca